न्यूजीलैंड की तरफ से पारी का 13वां ओवर लॉकी फर्ग्यूसन फेंक रहे थे। इस दौरान उनकी एक शॉर्ट पिंच गेंद को इमाम पुल करना चाहते थे। लेकिन गेंद उनके बल्ले पर नहीं आई और सीधा हेलमेट पर जा लगी। जैसे ही गेंद उनके हेलमेट पर लगी वो मैदान पर गिर गए। इमाम मैदान पर लेटे हुए थे और उनकी आंखें बंद थीं। थोड़ी देर बाद वो खड़े हो गए लेकिन इस दौरान वो लगातार डगमगा रहे थे। उन्हें देखकर लग रहा था कि वो बल्लेबाजी जारी रखना चाहते हैं लेकिन अंपायर शोजब राजा ने डॉक्टर को बुलाकर उन्हें मैदान से बाहर ले जाने को कहा। इमाम को एम्बुलेंस से हॉस्पिटल ले जाया गया, जहां उनकी हालत अब ठीक है।